**Д11. Сауатты маркетинг жүргізуде журналистика социологиясын білудің маңызы**

Қақтығыстар – адамның табиғатымен анықталған әлеуметтік өмірдің ажырамас бөлігі. Оған деген көзқарас кейінгі кезде елеулі өзгерістерге ұшырады. Бұл тақырып бойынша батыс психологтары үлкен жұмыстар атқарып келеді. Мысалы, Австралия мен АҚШ-та қақтығыстарды зерттейтін бірнеше ұлттық орталықтар құрылған, ал 1980 жылдан бастап қақтығыс жайында менеджерлерді дайындайтын арнайы оқу орындары ашылған. Қақтығыс теориясы мен практикасы АҚШ-тың бүкіл университеті мен колледждерінде оқытылады. Біз қарастырып отырған қақтығыстану – қақтығыстың динамикасын, мәнін, формаларын, себептерін және олардың шешу әдістері мен алдын алу жолдарын зерттейтін дамыған көпсалалы пән. Оның обьектісі – әртүрлі формадағы қақтығыстар, ал пәні – кез келген қақтығыстың пайда болуын, дамуын және аяқталуын жалпылық түрде сипаттайды. «Қақтығыстану» курсы студенттерге қақтығыстын табиғаты, қақтығыстық жағдай және әлеуметтік саласында оларды кәсіби шешудің әдістері туралы жалпы мағлұматтар береді. Әсіресе, бұл әлеуметтік жұмыскер-клиент түсетін кризистік жағдайларға қатысты. Қақтығысты басқару және алдын алу саласындағы классикалық және заманауи жетістіктерді қолдана отырып, адамдарға қақтығысты, қарама-қайшылықты, сондай-ақ олардың себептерін айқындау, жүру ағымы мен шешімін анықтау және қақтығысқа қарсы тұру деңгейін төмендету маңызды болып табылады. Сондықтан қақтығыстану негіздерін, қақтығыстанудың даму саласындағы классикалық зерттеулер мен заманауи жетістіктерін, алынған білімдердің әлеуметтік салада қолдану мүмкіншілігін зерттеудің ғылыми және практикалық маңыздылығы бар. «Қақтығыстану социологиясы» – қақтығыстың әлеуметтік құбылыс ретіндегі негізгі бөлімдері, әлеуметтік жұмыстағы қақтығыстар туралы мағлұматтарды жүйелеу, қақтығыстарды басқару әдістері мен оның алдын алу және шешу туралы білімдер беруге бағытталған. Бұл тұрғыда «Қақтығыстану» оқу құралының негізгі мақсаттары: - студенттерді қақтығыстанудың негізгі анықтамаларымен, қақтығыстың түрлері мен қызметтерімен таныстыру; - қақтығыстың туындауының обьективтік және субьективтік себептерінің методологиялық талдауын жасауға, қақтығыстың тұлғалық және топтық бөлімдерін анықтауға баулу; - студенттерге қақтығысты басқару және алдын алу әдістерін, қайшылықты жағдайларды шешу амалдарын қолдануға көмектесу.

 Қақтығыстанудың ғылым ретінде дамуы 1.1. Қақтығыстану қалыптасуының алғашқы кезеңі Қақтығыс адамдардың қарым-қатынас әрекетінде әрдайым туындайды. Қақтығыс көптеген ғылымдардың зерттеу пәні болып табылады, яғни техникалық ғылымдардан бастау алып, әлеуметтік философиямен аяқталады, алайда оны түсіндірудің алғашқы қадамдары ежелден басталған болатын. Ежелгі қытай философиясы бойынша әлемнің бастауы болып табылатын Янь (жарқын) және Инь (күңгірт) бір-бірімен күресуден гөрі бірінбірі толықтырады және гармониялық бірлік құрайды. Антикалық заманда қақтығысты қарастырған ойшылдар – Анаксимандр (б.э.д. 610-547 ж.), эфестік Гераклит (б.э.д. 535475 ж.), Эпикур (б.э.д. 341-270 ж.). Гераклит қақтығыстың бастауы – әлемнің әмбебап қасиеттерінде, оның қарамақайшылық мәнінде деп түсіндіре келіп: «Соғыс – барлық нәрселердің әкесі, ал бейбітшілік оның анасы ... Барлық тіршілік көзі қарама-қайшылық арқылы гармониялық үйлесімде қалыптасады... Әмбебаптылық біртұтас және достыққа негізделеді, кейде көпшіл біртұтас және өз-өзіне қарсылық, өшпенділікте болады», – дейді. Бұл сөздер қоғамның даму процесінде күресудің позитивті рөлін негіздеуге бағытталған алғашқы іс-әрекеттер еді. Қарама-қайшылық категориясы қазіргі диалектикалық ұғымдардың шын мәнісінде көрсететін, кез келген қозғалыс, өзгеріс және дамудың бастауын зерттеумен байланыстырылады. Анаксимандрдың тұжырымдамасы бойынша барлық ұғымдар өзінен қарама-қайшылықтарды бөліп шығаратын біртұтас материалдық бастама «апейронның» ұдайы қозғалысынан пайда болады. Алайда, Эпикур кез келген қарама4  
  
қайшылықтар мен қақтығыстар жойылатын қоғам құру мүмкіндігі туралы өзінің утопиялық көзқарасын білдіреді. Оның «үздіксіз болып жататын соғыстармен байланысты күйзелістер адамдарды мәңгі бейбітшілік күйінде өмір сүруге итермелейді» деген ойлары орындалмас арман болғанымен, мұндай утопиялар жақындастыратын үлкен күш және қайта қайта туындап отырады. Орта ғасырларда адамды сүю, барлық адамдардың Құдай алдында тең екендігі туралы идеяларға негізделген христиан діні орныққанда да адамдар арасында тұрақты бейбіт өмірді қалыптастыру тағы да мүмкін болмады. Құдайдың қолымен жасалған әлемдегі сансыз жамандықтың көріністерін түсіндіре немесе ақтай отырып, діни философия «Құдайды ақтау» немесе «теодицея» атты арнайы ілім құрастырды. Бұл ілімнің мәні мынада, әлемде қайырымды әрі құдіретті Құдай бар болғанда да түрлі жанжалдардың болу мүмкіндігі бар. Бұл сұрақтардың тұжырымы Құдайды жоққа шығарудың және атеизмнің дүниеге келуінің қайнар көзі болды. Бұл сұраққа жауап беру христиан діні пайда болғаннан бастап қазірге дейін тоқталмай келеді. Христиандыққа дейінгі және христиандық кезеңдегі философтар күрес және қақтығыс болмыстың органикалық екендігін мойындайды. Олардың айырмашылығы бұл әмбебап құбылыстан біреулері болмысқа тән қасиет көрсе, екіншілері мұнан Құдайдың ерік-жігерін көреді. Эразм Роттердамскийді (1469-1536) қынжылатыны, қақтығыстар дінге сенушілер мен сенбейтіндер арасында ғана емес, бір дінге сенушілер арасында да болатынына және бір идеологиялық позициядағылар арасындағы қақтығысқа қарсы түру күрделілігіне көңіл аударады: «Қауымның өз-өзімен күресіп жатқанындай, Христостың екі лагерьде де болуы – ең үлкен абсурд, қарама-қайшылық», - дейді ол. Сонымен қатар, ол қақтығыстың жеке логикасының бар екендігін, яғни оның бірбіріне жалғасып, өз орбитасына жаңа күштердің әсерін тигізіп халықтар мен елдердің жаңа бөліктерін қамтитындығын атап өтеді. Фома Аквинский (1225-1274) қоғам өмірінде соғыстардың болуы заңдылық, бірақ әділ соғыстың тағы бір шарты – мемлекет тарапынан санкцияның болуында деп тұжырымдайды.

**СБ.11 Контентті безендіругі фирмалық лозунг пен түс гаммасының рөлі.**